section_heading: Prvi svjetski rat
paragraph_text: U veljači 1915. Böhm-Ermolli je s 2. armijom premješten na južni dio Istočnog bojišta gdje je sudjelovao u pokušaju da se deblokira tvrđava Przemysl. Austrougarska ofenziva završila je potpunim neuspjehom nakon tri tjedna teških borbi u gotovo nemogućim zimskim uvjetima. Böhm-Ermollijeva 2. armija pretrpjela je teške gubitke, te je izgubila gotovo polovinu svoje snage.